OpenLLM-France/wikimedia huggingface dataset:
# Eleccions generals japoneses de 1986

Les eleccions generals japoneses de 1986 (第38回衆議院議員総選挙, Dai 38 Kai Shūgiin Ginsō Senkyo) se celebraren el 6 de juliol de 1986 per tal de renovar els 512 diputats de la Cambra de Representants del Japó, els quals haurien de triar el nou Primer Ministre del Japó. Les eleccions generals es feren conjuntament amb les eleccions a la Cambra de Consellers del Japó de 1986. Les dues eleccions van significar el triomf per majoria aclaparadora del governant Partit Liberal Democràtic (PLD) en ambdues cambres. La victòria del PLD amb 300 diputats ha estat la més gran a la història del partit i més gran fins a la victòria del Partit Democràtic (PD) amb 308 escons a les eleccions generals de 2009.
Com a resultat de la victòria del PLD, Yasuhiro Nakasone va tornar a ser elegit Primer Ministre, el qual dimitiria poc més d'un any després a causa dels casos de corrupció del seu partit. Cal dir, també, que el Nou Club Liberal (NCL), escissió sorgida del PLD a la dècada de 1970, va donar suport al govern per a, finalment, dissoldre's dins del PLD.

## Resultats
### Generals

| | Partit Liberal Democràtic | 29.875.501 | 49,42 | 300 | 50 |
| | Partit Socialista del Japó | 10.412.585 | 17,23 | 85 | 24 |
| | Kōmeitō | 5.701.278 | 9,43 | 56 | 2 |
| | Partit Comunista del Japó | 5.313.246 | 8,79 | 26 | = |
| | Partit Democràtic Socialista | 3.895.859 | 6,44 | 26 | 11 |
| | Candidats independents | 3.515.043 | 5,18 | 9 | 7 |
| | Nou Club Liberal | 1.114.800 | 1,84 | 6 | 2 |
| | Unió Socialdemòcrata | 499.671 | 0,83 | 4 | 1 |
| | Altres partits | 120.627 | 0,20 | 0 | = |
| Total | Total | 60.448.610 | 100 | 512 | 1 |
| Vots vàlids | Vots vàlids | 60.448.610 | 97,96 | | |
| Vots nuls | Vots nuls | 1.259.044 | 2,04 | | |
| Participació | Participació | 61.707.654 | 71,4 | | |
| Cens | Cens | 86.426.845 | | | |
| Font: ||||||

## Referències

* ↑ Unió Interparlamentària (IPU), 1986 Shūgiin election
* ↑ Ministeri d'Afers Interns i Comunicacions del Japó (MIC), Statistics Department, Long-term statistics, chapter 27: Public servants and elections, sections 27-7 to 27-10 Elections for the House of Representatives
# Lo Laussó

Laussou (en francès Laussou) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 220 | 266 | 263 | 208 | 255 | 234 | 259 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1998- | Max Lemarchand | |

## Referències

* ↑ Toponímia occitana Arxivat 2012-01-27 a Wayback Machine. no proposa cap nom.
# 1727

El 1727 (MDCCXXVII) fou un any comú començat en dimecres del calendari gregorià.

## Esdeveniments

* 22 de febrer (data gregoriana) - comença el tretzè setge de Gibraltar.

## Naixements

* 26 de juliol - Horatio Gates (m. el 1806).

## Necrològiques

* 31 de març - Londres (Anglaterra): Isaac Newton, físic i matemàtic anglès (n. 1642, corresponent al 1643 del calendari gregorià).

## Referències

* ↑ Williams, Hywel. Cassell's Chronology of World History (en anglès). Weidenfeld & Nicolson, 2005, p. 301. ISBN 0-304-35730-8.
* ↑ «Isaac Newton». Gran Enciclopèdia Catalana. Grup Enciclopèdia Catalana. [Consulta: 30 novembre 2024].
# Roko Leni Ukić

Roko Leni Ukic (Split, Croàcia, 12 de maig de 1984) és un jugador de bàsquet professional que actualment juga al KK Split. Mesura 1,96 metres i pesa 86 quilos i la seva posició en el camp és la de base.

## Carrera esportiva

La seva carrera com professional va començar al KK Split de Croàcia, en on va estar des de la temporada 2000/2001 fins a la 2004/2005 amb mitjanes de punts per partit de 18,5 i mitjana d'assistència de 4'3 en el seu últim any allí. Amb aquestes bons nombres va propiciar que fos participant del Draft de l'NBA de 2005 en el qual va aconseguir un notable 41è lloc pels Toronto Raptors. No obstant això davant el risc de començar de reserva i tenir poques opurtunitats va decidir rebutjar l'NBA i optar per jugar amb el TAU Ceràmica, equip de l'ACB espanyola, el qual ja li havia proposat una oferta. Va estar solament un any en aquest club, en on va tenir bones actuacions i va participar en la consecució de la Copa del Rei pel TAU, encara que no va tenir tota la confiança del tècnic Velimir Perasović.
L'estiu de 2006 fitxa pel Winterthur Barcelona, un dels rivals directes del TAU.
En les seves actuacions destaca per la seva desimboltura i la bona quantitat de punts que anota, a més de la característica de tenir la sang freda amb la pilota en les mans en els últims segons de final possessió, quart o partit, amb fins i tot bona estadística d'anotació en aquests espais de temps.

## Palmarès

* 3 x Lliga croata de bàsquet: (2003, 2015, 2018)
* 2 x Lliga turca de bàsquet: (2010, 2011)
* 2 x A1 Ethniki: (2013, 2014)
* 3 x Copa croata de bàsquet: (2004, 2015, 2018)
* 2 x Copes del Rei: (2006, 2007)
* 2 x Copa turca de bàsquet: (2010, 2011)
* 2 x Copa grega de bàsquet: (2013, 2014)
* 1 x Supercopa eslovena de bàsquet: (2020)
* 1 x Supercopa adriàtica de bàsquet: (2017)

## Enllaços externs

* Roko Ukić Arxivat 2012-11-06 a Wayback Machine. a acb.com
* Roko Ukić a esake.gr
* Roko Ukić a euroleague.net
* Roko Ukić Arxivat 2012-02-08 a Wayback Machine. a legabasket.it
# Sent Laurenç deis Aubres

Sent Laurenç deis Aubres (en francès Saint-Laurent-des-Arbres) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# American Flyers

American Flyers és una pel·lícula estatunidenca de John Badham estrenada l'any 1985. Ha estat doblada al català.

## Argument

Dos germans (Marcus i David), un dels quals té una malaltia cerebral que va causar la mort del seu pare, decideixen participar en la més gran carrera ciclista de Colorado batejada com L'Infern de l'Oest, a través de las muntanyes Rocoses.

## Repartiment

* Kevin Costner: Marcus Sommers
* David Marshall Grant: David
* Rae Dawn Chong: Sarah
* Alexandra Paul: Becky
* Janice Rule: Madame Sommers
* Luca Bercovici: Muzzin
* Robert Townsend: Jérôme
* John Amos: Metge Conrad
* Doi Johnson: Randolph
* John Garber: Belov
* Jennifer Grey: Leslie
* James Terry: auto-stopista
* Jessica Nelson: auto-stopista
* Tom Lawrence: cronometrador
* Brian Drebber: speaker de la carrera
* Eddy Merckx: ell mateix

## Referències

* ↑ esadir.cat. American Flyers. esadir.cat.
* ↑ «American Flyers». The New York Times.
# Paulhac (Òlt i Garona)

Paulhiac (en francès Paulhiac) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 297 | 298 | 242 | 206 | 215 | 225 | 285 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1987- | Marcel Calmette | PS |

## Referències

* ↑ Toponímia occitana no proposa cap nom.
# Theodore William Richards

Theodore William Richards (Germantown, Pennsilvània 31 de gener de 1868 - Cambridge, 2 d'abril de 1928) fou un físic i professor universitari nord-americà guardonat amb el Premi Nobel de Química l'any 1914.

## Biografia

El 1883 va ingressar al Haverford College, on es graduà en ciències l'any 1885. Va ampliar els seus estudis a la Universitat Harvard, on es doctorà el 1888. Posteriorment va passar un any a Alemanya, on va estudiar amb Viktor Meyer, a les universitats de Leipzig i Göttingen i Dresden.
El 1891 va ser nomenat professor ajudant de química a la Universitat Harvard, i finalment l'any 1901 professor titular. El 1912 se li va adjudicar la càtedra Erving de química i la direcció del Laboratori Wolcott Gibbs.
Richards morí el 1928 a la seva residència de Cambridge (Massachusetts).

## Recerca científica

Interessat en la massa atòmica dels elements químics, va aconseguir determinar els pesos atòmics de més de vint-i-cinc elements amb quatre xifres decimals.
El 1914 va descobrir un isòtop del plom, acreditant-se, d'aquesta forma, com un dels pioners de la isotopia. Aquell mateix any fou guardonat amb el Premi Nobel de Química “pels seus treballs en la determinació de la massa atòmica dels elements químics”, premi que li fou concedit i entregat l'any 1915.
Va formar part de la Comissió Internacional de Pesos Atòmics. Va realitzar també notables treballs en els camps de la termoquímica, l'electroquímica, la termometria i la calorimetria, així com sobre la dilatació i compressió dels gasos.
Molts dels seus treballs van ser publicats als Proceedings de l'Acadèmia Americana d'Arts i Ciències, que va presidir entre 1919 i 1921.

## Referències

* ↑ Pàgina de l'Institut Nobel, Premi Nobel de Química 1914 (anglès)
# Ricard Botey i Ducoing

Ricard Botey i Ducoing (Barcelona, 14 de setembre de 1855 – 27 de setembre de 1927) fou un metge otorrinolaringòleg català.
El seu pare era de Tarragona i la seva mare de Bordeus. Estudià el batxillerat a Perpinyà i en 1881 es llicencià en medicina a la Universitat de Barcelona i en 1882 es doctorà a Madrid. Influït per Jaume Ferran i Clua, s'interessà per la bacteriologia va ser el primer a cultivar el bacil del còlera a Espanya. En 1884 participa en les tasques de neteja de la ciutat a causa de l'epidèmia de còlera a Barcelona. Era un bon atleta, i la seva afició a la música i al cant el va aproximar a l'otorrinolaringologia. Va participar en el Congrés Mèdic Internacional de París de 1889, i després es dedicà a iniciar l'otorrinolaringologia a Catalunya. En 1890 va fundar la revista Archivos internacionales de Laringología, Otología, Rinología y de las enfermedades de las primeras vías respiratorias y digestivas. El 1898 va obrir consulta al carrer Rosselló de Barcelona i el 1902 va aconseguir que l'otorrinolaringologia fos assignatura a la Facultat de Medicina, però la càtedra li fou atorgada a Francesc de Sojo i Batlle.
Va presidir l'Acadèmia i Laboratori de Ciències Mèdiques el 1906-1908. Durant la seva presidència, el 1907 es començaren a publicar en català, els Annals (Anals de Medecina). El 1905 va ingressar a la Reial Acadèmia de Medicina de Catalunya. El 1922 va fundar i presidir l'Asociación Hispánica de Otorrinolaringología.
Com a cirurgià va ser el primer en descriure i practicar la resecció submucosa de l'envà nasal, coneguda com a resecció submucosa de Killian-Botey. El seu nom s'utilitza per designar l'anestèsia emprada en laringectomia (anestèsia de Botey) i per designar un tipus de maniobra quirúrgica emprat per extreure la laringe (Mètode de Gluck-Botey). També va introduir la broncoesofagoscòpia.

## Obres

* Higiene, desarrollo y conservación de la voz (1885; tercera edició, 1915)
* Estudios clínicos sobre laringología, otología y rinología. Su práctica y enseñanza actual en Europa (1891)
* Les maladies de la voix chez les chanteurs et leur traitement (1899)
* Tratado de otorrinolaringología (1902)
* Diagnóstico y tratamiento de las vegetaciones adenoideas (1891)
* Manual de técnica laringoscópica, rinoscópica y alergológica
* Tratamiento de los nódulos vocales
* La especialización de los estudios laringológicos, rinológicos y otológicos y sus relaciones con la medicina y cirugía generales (1896)

## Referències

* ↑ «Ricard Botey i Ducoing». Gran Enciclopèdia Catalana. Barcelona: Grup Enciclopèdia Catalana.
* ↑ Ricardo Botey Ducoing a mcnbiografias
* ↑ Ricard Botey i Ducoing a Galeria de Metges Catalans
* ↑ Ricard Botey i Ducoing. Els epònims de Botey, Quaderns de la Fundació Dr. Antoni Esteve, 22
# Ana Zaninović

Ana Zaninović (Split, 26 de juny de 1987) és una esportista croata que competeix en taekwondo. La seva germana bessona Lucija també és una reeixida esportista de taekwondo.
Va guanyar quatre medalles en el Campionat Mundial de Taekwondo entre els anys 2007 i 2015, i dues medalles en el Campionat Europeu de Taekwondo, or en 2014 i plata en 2012. En els Jocs Europeus de Bakú 2015 va aconseguir una medalla de plata en la categoria de –57 kg.

## Palmarès internacional

Campionat Mundial :
| Any | Lloc | Medalla | Categoria |
| 2007 | Pequín ( R.P. de la Xina) | 2 | –51 kg |
| 2011 | Gyeongju ( Corea del Sud) | 1 | –53 kg |
| 2013 | Puebla ( Mèxic) | 2 | –53 kg |
| 2015 | Txeliàbinsk ( Rússia) | 3 | –53 kg |
| Jocs Europeus ||||
| Any | Lloc | Medalla | Categoria |
| 2015 | Bakú ( Azerbaidjan) | 2 | –57 kg |
| Campionat Europeu ||||
| Any | Lloc | Medalla | Categoria |
| 2012 | Manchester ( Regne Unit) | 2 | –53 kg |
| 2014 | Bakú ( Azerbaidjan) | 1 | –53 kg |

## Referències

* ↑ «Ana Zaninović» Arxivat 2012-12-16 a Wayback Machine. en Sports-reference.com (SR/Olympic Sports) (anglès)
* ↑ «Ana Zaninović» en Taekwondodata.com (anglès)

## Enllaços externs

* Ana Zaninović a TaekwondoData
# Sent Victor de la Còsta

Sent Victor de la Còsta (en francès Saint-Victor-la-Coste) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# El coratge de Dawn Anna

El coratge de Dawn Anna (títol original: Dawn Anna) és un telefilm estatunidenc dirigit per Arliss Howard i difós el 10 de gener de 2005 a Lifetime. Ha estat doblada al català.
Aquest telefilm és basat en una història real i ret homenatge a les víctimes de la massacre de Columbine (12 estudiants, un professor i 24 altres estudiants més o menys greument ferits)

## Argument

Aquest telefilm segueix la vida d'una mare, Dawn Anna, que educa sola els seus 4 fills. Un temps després d'haver trobat una plaça de docent de matemàtiques, descobreix que està afectada a d'una terrible malaltia del cervell que l'impedeix parlar i desplaçar-se. Pateix llavors una operació. Segura i determinada i ajudada pels seus fills i el seu company, retroba a poc a poc la paraula i la capacitat de desplaçar-se.
El dimarts 20 d'abril de 1999, com tots els altres matins, Dawn acompanya la seva filla Lauren, anomenada Lulu, a l'escola. Lauren mor en la massacre de Columbine. Després d'aquest terrible patiment, Dawn milita contra les armes de foc.

## Repartiment

* Debra Winger: Dawn Anna Townsend
* Alex Van: Dink
* Sam Howard: Josh Townsend
* Stephen Warner: Matt Townsend
* Krista Rae: Kristin Townsend
* Tatiana Maslany: Lauren « Lulu » Dawn Townsend (12 anys)
* Robert Theberge: Shane
* Quinn Singer: Lauren « Lulu » Dawn Townsend
* Patricia Harras: Mary
* Greg Lawson: Dr. Emerson
* Gillian Carfra: Crisis Worker
* Yuri Yeremin: ell mateix
* Lee Cameron: professor de ciències
* Scott Arnold: Dr. Albert Bender
* Tom Casey: el jove metge
* Larry Austin: l'antic metge

## Premis

* 2005: Emmy: Nominada a millor actriu en minisèrie o telefilm (Debra Winger)

## Referències

* ↑ «Cable Premiere Roundup: January 2005, Part 2» (en anglès). TheFutonCritic.
* ↑ «ésAdir > Filmoteca: pel·lícules >El coratge de Dawn Anna». [Consulta: 31 desembre 2018].
* ↑ «Dawn Anna» (en anglès). The New York Times.
# Júlia (novel·la)

Júlia és el títol de la primera novel·la de l'escriptora alcoiana Isabel-Clara Simó, i va ser editada per primera volta l'any 1983. Quatre anys abans havia editat el llibre de contes És quan miro que hi veig clar. Es va traduir a l'anglès i al castellà i no ha deixat reeditar-se. Certs crítics troben aquesta novel·la la seua obra més emblemàtica.
L'argument, inspirat en personatges i fets reals de la història alcoiana, està ambientat en l'anomenada Revolució del Petroli, insurrecció popular esdevinguda a Alcoi el 1873: la història retrata l'evolució de la seua protagonista, Júlia, d'obrera en la indústria tèxtil a integrant de la burgesia industrial.
L'assagista suecà Joan Fuster va ser qui esperonà l'autora a escriure este llibre, en llançar una mena de desafiament als escriptors alcoians perquè tractaren la seua revolta més famosa, si bé el temps de la novel·la és posterior a aquells fets, i només apareixen rememorats pels personatges que els van viure de primera mà. Encara que en les primeres edicions —a La Magrana— l'autora denota certes vacil·lacions pel que fa al model de llengua (sobretot en els parlars dels personatges), les edicions més recents de l'obra —ja amb els drets en mans de Bromera— intenten apropar-se al parlar alcoià en els diàlegs.

## Traduccions

* Hart, Patricia (traducció). Júlia (en anglès). University Press of the South, 1998, p. 256. ISBN 1-889431-31-1.

## Referències

* ↑ «Júlia». escriptors.cat.
* ↑ Garcia Grau, Manel «Júlia o l'elogi de la dona forta». Avui (Cultura), 11-12-2003, pàg. III.
* ↑ Garcia-Carbó, Aina. «Quan Isabel-Clara Simó va viatjar a l'Alcoi en flames». Directa.cat, 04-05-2023. [Consulta: 8 juny 2023].
* ↑ «Una visita guiada a los escenarios literarios de Isabel-Clara Simó» (en castellà). ElPaís.com, 26-10-2012. [Consulta: 8 juny 2023].
* ↑ Marcillas, Isabel «Ruta literaria por el Alcoi de Júlia, de Isabel-Clara Simó» (en castellà). Veu, revista cultural de la Universitat d'Alacant, 11-12-2012.
* ↑ «Julia: a critical edition». University Press of the South.
# Tesac

Thézac (en francès Thézac) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 134 | 157 | 142 | 159 | 138 | 162 | 179 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995- | Christian Montel | |

## Referències

* ↑ Toponímia occitana no proposa cap nom.
# Hermenegild Puig i Sais

Hermenegild Puig i Sais (Albons, Baix Empordà, 9 de desembre de 1860 - Barcelona, 31 de maig de 1941) fou un metge català.
Estudià batxillerat de Girona i es llicencià en medicina a la Universitat de Barcelona en 1886. Especialitzat en malalties infecciones (tifus i tuberculosi), va treballar al Prat de Llobregat i a l'Hospital del Sagrat Cor, on esdevindria cap de la Policlínica i cap de serveis de medicina general.
Simultàniament participà en el moviment catalanista. El 1888 fou un dels que signà el missatge a la Reina Regent i el 1891 fou un dels primers membres de la Unió Catalanista, de la que en fou delegat el 1901 i 1904. El 1903 fou el president de la comissió organitzadora del Primer Congrés Universitari Català i el 1906 fou un dels organitzadors del Primer Congrés Internacional de la Llengua Catalana. El 1908, pronuncia el discurs inaugural de la Societat Medicofarmacèutica de Sant Cosme i Sant Damià Natalitat i Renaixença a Catalunya on va exposar uns punts de vista sobre la natalitat i sobre el concepte de raça força desfasats, i que continuà a El Problema de la natalitat a Catalunya : un gravissim perill per la nostra patria (1915), on s'oposava a la immigració a Catalunya.
Va presidir l'Acadèmia i Laboratori de Ciències Mèdiques el 1915-1916, i fou un dels impulsors de l'Associació General de Metges de Llengua Catalana. El 1920 va impulsar el Sindicat de Metges de Catalunya, del que en fou el primer president. També col·laborà al Diccionari de Medicina de Manuel Corachan i Garcia.
A les eleccions municipals i provincials de 1923 fou elegit diputat a la Mancomunitat de Catalunya per Acció Catalana pel districte II de Barcelona, però la proclamació de la dictadura de Primo de Rivera va frustrar la seva efímera participació política. El 1930 fou un dels signants del Manifest d'Acció Catalana. Tanmateix, durant la Segona República Espanyola va abandonar AC per formar part de la Lliga Catalana. El 1934 fou un dels signants del manifest Per la conservació de la raça catalana, promogut per Josep Anton Vandellós i Solà.

## Obres

* El Problema de la natalitat a Catalunya : un gravissim perill per la nostra patria (1915)
* Regisme alimentari en la febre tifoidea i en les toxi-infeccións agudes endodigestives en general (1919)
* Diagnòstic precoç de la tuberculosi pulmonar en l'adult

## Referències

* ↑ «Protagonistes de la medicina catalana de la primera meitat del segle xx». Barcelona: Col·legi Oficial de Metges de Barcelona, 2005.
* ↑ Puig i Sais, Hermenegild a Galeria de Metges Catalans
* ↑ Puig i Sais, Hermenegild a diputatsmancomunitat.cat
* ↑ Domingo, Andreu «Immigració i política demogràfica en l'obra de Josep Antoni Vandellós». Treballs de la Societat Catalana de Geografia. Societat Catalana de Geografia [Barcelona], 73, 2012, pàg. 9-26. DOI: 10.2436/20.3002.01.1. ISSN: 1133-2190.

## Enllaços externs

* Hermenegild Puig i Sais al Catàleg Col·lectiu de les Universitats de Catalunya
# Stjepan Andrijašević

Stjepan Andrijašević (Split, República Federal de Iugoslàvia, 7 de febrer del 1967) és un futbolista croat ja retirat.

## Trajectòria

Ocupant la posició de migcampista, Andrijašević va fer els seus primers passos en el club local, el Hajduk Split, on va estar del 1983 al 1992, amb un total de 101 partits jugats i 21 gols. La campanya 92-93 passa a una lliga gran, la francesa, en les files de l'AS Mònaco, on no té gaire sort i només disputa 7 partits i marca 1 gol.
La temporada següent es trasllada a la lliga espanyola. Primer, al Celta de Vigo, on s'està un any, possiblement el millor de la seua carrera, en què juga 29 partits i marca 8 gols. Després d'una temporada sense sort al Hajduk Split, s'incorpora al Rayo Vallecano, on s'està fins que es retira, el 1998. En el club madrileny, hi juga dues temporades a Primera Divisió i una a Segona, però no aconsegueix un lloc titular.

## Selecció

Andrijašević va ser cinc vegades internacional amb Croàcia entre 1992 i 1994.

## Referències

* ↑ Croatia - International Matches 1990-1995 Arxivat 12 June 2008$^{[Datemismatch]}$ a Wayback Machine.
# El matador

El matador (títol original: The Matador) és una pel·lícula de 2005 dirigida per Richard Shepard i protagonitzada per Pierce Brosnan i Greg Kinnear. Ha estat doblada al català.

## Argument

Danny, un home de negocis que es troba de viatge, coneix a Julian, un facilitador de fatalitats, en el bar de l'hotel on tots dos s'allotgen en la Ciutat de Mèxic. Tots dos estan vivint un moment que podria canviar-los la vida, Danny a punt de tancar un tracte i Julian sentint el pes de la solitud de diversos anys. Una nit tots dos veuran néixer una amistat en quedar lligats en un fet que tindrà conseqüències posteriors.

## Localitzacions

La pel·lícula va ser filmada íntegrament en la Ciutat de Mèxic, no obstant això apareixen en la pel·lícula escenes en llocs tan dispars com Sydney, Manila, Tucson, Moscou, Budapest, Las Vegas i Denver.
* Ciutat de Mèxic
* Centre històric de Ciutat de Mèxic

## Repartiment

* Pierce Brosnan, com a Julian Noble.
* Greg Kinnear, com a Danny Wright.
* Hope Davis, com a Carolyn "Bean" Wright.
* Philip Baker Hall com Sr. Randy.

## Crítica

* "No li falta gràcia a l'arrencada (...) es desenvolupa amb desimboltura i un vitriòlic sentit de l'humor. (...) Tot l'edifici de la pel·lícula, no obstant això, fa aigües cap al final."
* "Estimable, àcida i a estones brillant obra (...) mirada lúcida, divertida i subversiva (...) Puntuació: ★★★ (sobre 5)."

## Premis i nominacions

* Nominació per a Pierce Brosnan al Globus d'Or pel Globus d'Or al millor actor musical o còmic
* Nominació per a Pierce Brosnan al Premi IFTA (Premis Irlandesos de Cinema i Televisió) per Millor actor protagonista en una pel·lícula
* Nominació per a Pierce Brosnan al Premi Saturn (Acadèmia estatunidenca de cinema de ciència-ficció, fantasia i terror) com a Millor actor.
* Guanyadora del Premi del Jurat (Festival Internacional de Cinema de Fort Lauderdale) per a Richard Shepard.

## Referències

* ↑ «El matador». Ésadir.cat.
* ↑ «The Matador». The New York Times.
* ↑ Torreiro, M. «The Matador». El País .
* ↑ Broc, David «The Matador». Fotogramas.

## Enllaços externs

* El matador a Goita què fan, ara!